聖誕玫瑰 (花)

聖誕玫瑰；英文界叫；佢係毛茛科聖誕玫瑰屬嘅常綠長年生灌木或喬木仔，原產地喺中歐同南歐，而家喺中國嘅江蘇、浙江、江西、湖南、湖北、河南等地、中歐同南歐之間嘅阿爾卑斯山上嘅樹林入面都可以搵到。雖然佢嘅花生得似野玫瑰，而個名裏頭重有埋玫瑰兩個字，但聖誕玫瑰其實係唔屬於玫瑰嘅薔薇科植物。

形態
呢種植物嘅莖有23~30釐米高，葉係深綠色嘅革質品種、好似隻雀仔嘅腳噉。而花係白或粉紅或黑，好似個用蠟整嘅杯噉。一般喺冬末春初時期開花。

習性
呢種植物唔禁酸性泥地、旱地同爛地、以及成日有光嘅地方，但啱喺濕或有好多腐殖質嘅鹼性泥地，重要有散射光嘅地區嗰度生。

毒性 
成棵聖誕玫瑰都有毒，對人畜有害，而毒素係唔會喺佢變乾或長時間儲存後受到破壞。佢嘅毒素主要會影響心臟跳動嘅規律，甚至會導致心臟停止跳動，引致死亡。如果寵物食咗，就要睇獸醫。

古仔 
其中一個有關聖誕玫瑰嘅古仔；有一個叫馬德隆嘅細路女，去伯利恆探啱啱出世嘅耶穌，但佢冇帶到禮物去，好唔開心，有個天使見到佢咁，就帶佢出出面，個天使喺馬德隆面前掂咗吓個地下，第一朵聖誕玫瑰就咁生咗出嚟，而馬德隆就係噉有禮物送畀耶穌。

Hellebores.org: Helleborus niger
Plants Poisonous to Livestock - Cornell University Department of Animal Science
圣诞玫瑰 百花门
聖誕玫瑰，鐵筷子 翼報

類:聖誕玫瑰屬
類:四季常綠植物
類:喬木
類:灌木
有毒植物
花卉